পূর্ণিমার ভরা জোয়ারে গত বৃহস্পতি ও শুক্রবার  কক্সবাজারের দ্বীপ কুতুবদিয়ার হাজার হাজার পানি বন্দী পরিবার গুলোর করুণ আহাজারি চলছে। থাকা খাওয়ার কোন পরিবেশ নেই। অনেক পরিবার আশপাশের সাইক্লোন সেল্টারে আশ্রয় নিয় মানবেতর জীবন যাপন করছে। তবে স্থানীয় চেয়ারম্যানরা খোঁজখবর নিচ্ছেন বলে স্ব-স্ব এলাকার লোকজন জানান। ৬ইউনিয়নের প্রায় ৫০গ্রামের ১০ হাজার পরিবার পানি বন্দী, হাজার হাজার পুকুর, লবণ পানিতে ভর্তি হয়ে আছে এবং ১০ হাজার হেক্টর ফসলী জমির বীজ তলা নষ্ট হয়ে গেছে। দ্বীপের চারিপাশে বেড়ীবাঁধ না থাকায় জোয়ারের পানি সরাসরি লোকালয়ে ঢুকে পড়েছে। চলতি অর্থসনে ৪০কোটি টাকার  স্থায়ী নির্মিত বেড়ীবাঁধের উপর দিয়ে ও পানি ঢুকছে। তাছাড়া ১কোটি ৩৫লাখ টাকার অস্থায়ী মাটির কাজে নানা অনিয়ম ও দুর্নীতি সহ কার্যাদেশের অনেকদিন পর কাজ শুরু করেছে মাত্র।    সরেজমিনে কুতুবদিয়ার উত্তর ধুরুং এলাকায় গিয়ে দেখা গেছে কাইছার পাড়া, মিয়াজিয়ার পাড়া, মিয়ারা কাটা, চরধূরুং ও ফয়জানি পাড়ায় বিস্তীর্ণ এলাকা পানিতে তলিয়ে গেছে। এখানে দুপয়েন্টে ২২ ও ৪০ লাখ টাকার মাটির কাজ নিয়ে পানি উন্নয়ন বোর্ড ও ঠিকাদারের নিষ্ঠুর অবহেলার কথা স্থানীয়রা অভিযোগ করেন। স্থানীয় সাবেক চেয়ারম্যান ও কুতুবদিয়া বাচাও আন্দোলনের সভাপতি  আ.স.ম. শাহরিয়ার চৌধুরী কুতুবদিয়ার বেড়ীবাঁধের দৈন্যদশার চিত্র বর্ণনা দেন। ঘাটদক্ষিণ ধুরুংয়ের পুরাতন বাতিঘর পাড়া দিয়ে লবণ পানি ঢুকে পড়েছে। কৈয়ারবিলের বিন্দা পাড়া, মতির বাপের পাড়া, নাজির বাপের পাড়া, নাথ পাড়া, হাজী মফজল ডিলার পাড়া, পরাণ সিকদার পাড়া, ঘিলাছড়ি ও পূর্বে ব্রিটিশ স্লুইজ গেইটের দক্ষিণে বেড়ীবাঁধ না থাকায় জোয়ারের পানি সহজে লোকালয়ে ঢুকে পড়েছে। এগ্রামে বেড়ীবাঁধের বাইরে ও উপরে অন্তত ১হাজারের অধীক ভূমিহীন পরিবারের বাড়ীঘর পানিতে তলিয়ে গেছে। স্থানীয় চেয়ারম্যান আজমগীর মাতবর তার এলাকার প্রায় ২৫০ পরিবারকে জরুরী  সাহায্য করেছেন এবং ভয়াবহ ক্ষয়ক্ষতির বিবরণ স্থানীয় প্রশাসনকে লিখিতভাবে জানিয়েছেন। লেমশীখালীর পেয়ারা কাটা, দরবার ঘাট, দক্ষিণ লেমশীখালী এলাকায় ও একই অবস্থা। উত্তর বড়ঘোপ, আজমকলোনী, ষ্টীমার ঘাট এলাকা, দক্ষিণ অমজাখালী ও রোমাই পাড়া এলাকা দিয়ে পানি ঢুকে বিস্তীর্ণ এলাকা তলিয়ে গেছে। আলী আকবর ডেইলের তাবালের চর, আনিচের ডেইল, কুমিরা ছড়া, হায়দার বাপের পাড়া, তেলি পাড়া, কাজীর পাড়া, কাহার পাড়া ও কিরণ পাড়া এলাকায় ৪০কোটি টাকার স্থায়ী বেড়ীবাঁধের উপর দিয়ে পানি ঢুকে বিস্তীর্ণ এলাকা বিরান হয়ে গেছে।    বরাদ্ধের সমুদয় বিল  হাতিয়ে নেয়ার জন্য পানি উন্নয়ন বোর্ড ও ঠিকাদারী সংস্থা এধরণের একটি পূর্ণিমার জোয়ার আশা করেছিল বলে এলাকার সচেতন মহল এবং পানি বন্ধী পরিবারগুলো ক্ষোভের সাথে বলেন।    এদিকে পানি উন্নয়ন বোর্ডের নির্বাহী প্রকৌশলী আবদুল মান্নান গতকালের ভয়াবহ পরিস্থিতি সম্পর্কে জানেন বলে স্থানীয় সাংবাদিকদের জানান